# A főmenüsor használata

Ez fejezet a GNOME panel menüsorának használatával foglalkozik.

Elsősorban a panel menüsoron keresztül érheti el a GNOME-ot. A programok indításához az Alkalmazások, a számítógépen vagy a hálózaton lévő helyek megnyitásához a Helyek, a számítógép testreszabásához, a GNOME-mal kapcsolatos segítséghez valamint a GNOME-ból való kijelentkezéshez és a számítógép leállításához használja a Rendszer menüt.

A következő részek az előbbi három menüvel foglalkoznak.

A panel menüsor alapértelmezés szerint a Felső panelen található, de - minden más panelelemhez hasonlóan - a menüsor is áthelyezhető másik panelre vagy egyszerre több példányban is létezhet. További információt a részben találhat.

## Alkalmazások menü

Az Alkalmazások menü almenük rendszeréből áll, melyekből elindíthatók a számítógépre telepített alkalmazások.

Az egyes almenük kategóriákat jeleznek. Így a Hang és videó almenüben CD-lejátszó és hangfelvevő programokat talál.

Alkalmazás elindításához tegye a következőket:

1. Kattintson az Alkalmazások menüre.

2. Mozgassa az egeret a megnyitni kívánt alkalmazás kategóriáját jelző menüre. Az almenük sorra megnyílnak, ahogy az egérrel a kategóriák nevei fölött elhalad.

3. Kattintson az alkalmazáshoz tartozó menüelemre.

Új alkalmazás telepítésekor az automatikusan bekerül az Alkalmazások menü megfelelő kategóriájába. Ha például azonnali üzenetküldő vagy VoIP programot, esetleg FTP-klienst telepít, azt az Internet almenüben találhatja majd meg.

## Helyek menü

A Helyek menüből gyorsan érheti el a különböző, a számítógépen vagy a helyi hálózaton lévő fájlokat és mappákat. A Helyek menüből a következők érhetők el:

- A felhasználó Saját mappája

- Az Asztal mappa, melynek tartalma megjelenik az asztalon.

- A Nautilus fájlkezelőben beállított könyvjelzők. További információkat a szakaszban talál.

- A Számítógép hely, ahonnan elérhető az összes meghajtó.

- A Nautilus CD/DVD-készítő mappája. További információkat a szakaszban talál.

- A helyi hálózat. További információt a szakaszban talál.

A menü utolsó három eleme helyek megnyitása helyett feladatok végrehajtására használható.

- A Kapcsolódás kiszolgálóhoz... elem segítségével kiválaszthat egy hálózati kiszolgálót. További információkat a szakaszban találhat.

- A Fájlok keresése... elem segítségével a számítógépen található fájlok között kereshet. További információkat a Keresési útmutatóban talál.

- A Legutóbbi dokumentumok almenüben a nemrégiben megnyitott dokumentumok listája található. Ez a lista az almenü utolsó elemével törölhető.

## Rendszer menü

A Rendszer menü lehetővé teszi a GNOME asztali környezet beállítását, segítséget kaphat a GNOME használatához, kijelentkezhet vagy leállíthatja a számítógépet.

- A Vezérlőközpont elemeinek segítségével személyre szabhatja a számítógépét. További információkat a beállítóeszközök használatáról a szakaszban találhat.

- A Súgó menüelemmel indíthatja el a Súgóböngészőt.

- A GNOME névjegye menüpont bemutatja a GNOME asztali környezetet, hivatkozik a GNOME weboldalára és köszönetnyilvánítást tartalmaz.

- A Képernyő zárolása parancs elindítja a képernyővédőt, az asztalra jelszavának megadásával térhet vissza. További információkat a szakaszban talál.

- Válassza a Kijelentkezés... menüelemet a kijelentkezéshez vagy felhasználóváltáshoz.

- Válassza a Leállítás... menüelemet a GNOME munkamenet lezárásához és a számítógép leállításához vagy újraindításához.

A kijelentkezéssel és leállítással kapcsolatos további információkat a részben találhat.

## A panel menüsorának személyre szabása

A következő menük tartalmát módosíthatja:

- Alkalmazások menü

- Rendszer Beállítások almenü

- Rendszer Adminisztráció submenu

A menüben lévő elemek szerkesztéséhez kattintson a jobb egérgombbal a panel menüsávon és válassza a Menük szerkesztése elemet. Ekkor megnyílik a Főmenü ablaka.

A Főmenü bal oldali ablaktáblájában láthatók a menük. Kattintson a kiterjesztő nyílra az almenük megnyitásához vagy elrejtéséhez. Válasszon egy menüt a bal oldali ablaktáblából az elemeinek megjelenítéséhez a jobb oldali ablaktáblában.

Egy elem menüből való eltávolításához szüntesse meg annak listabeli kijelölését. Az elemet újra kijelölve az újra hozzáadható a menühöz.

A Rendszeradminisztrációs kézikönyv további információkat tartalmaz a GNOME menük megvalósításáról és arról, hogy a rendszergazdák hogyan szabhatják személyre azokat.